સતત જ્યારે આવી સ્થિતિઓનું નિર્માણ થતુ રહે છે ત્યારે ખુદ પોલીસ જ માનવા લાગે છે કે ન્યાય બોદો થઈ ગયો છે, જે સામાન્ય માણસને દેખાય છે તે આંખે પાટે બાંધેલી ન્યાયની દેવીને દેખાતુ નથી, પોલીસ જ્યારે નિરાશ થાય ત્યારે કાયદાની પરવા કર્યા વગર જાતે ન્યાયાધીશ બની પોતાની બંદુક વડે ન્યાય તોળવા બેસી જાય છે, સામાન્ય માણસના મતે આ યોગ્ય હોય છે પણ યોગ્ય અને અયોગ્યતા વચ્ચે પાતળી ભેદરેખા હોય છે જે ક્યારે પાર થઈ જાય છે તેની ખબર પડતી નથી.